section_heading: Pozadina i snimanje
paragraph_text: Godine 2002. frontmen Dave Mustaine najavio je da raspušta Megadeth zbog ozljede ruke koja ga je sprječavala u sviranju gitare.<ref>  U priopćenju za tisak 3. travnja 2002. izjavio je da su mu doktori rekli da će mu biti potrebno otprilike godinu dana da se oporavi od ozljede. Međutim, nije bilo sigurno koliko će to biti velik oporavak. Mustaine je napomenuo da se nada da će opet moći svirati gitaru.<ref>  Naknadno se uspio oporaviti nakon nekoliko mjeseci fizičke terapije.<ref>